Sel aastal oleme suutnud luua väga head suhted mitme Hiina provintsiga nagu Fujian, Shandong ja Jilin, kust kutsusime kõrgetasemelisi äridelegatsioone Eestisse. Koostöö arendamine provintsidega eritasanditel paistab väga lootustandvana. Tulenevalt Hiina omapärast, kus riigivõimul on väga suur osa äritegemise ja ettevõtluse suunamisel, ei piisa, et vaid ettevõtted üksi üritavad koostööd teha, sageli on vaja saada kooskõlastust või vähemalt soosivat suhtumist ametivõimude tasandil.